Document ID: 31987D0415

ΑΠΟΦΑΣΗ ΤΟΥ ΣΥΜΒΟΥΛΙΟΥ
της 15ης Ιουνίου 1987
για τη σύναψη της σύμβασης μεταξύ της Ευρωπαϊκής Οικονομικής Κοινότητας, της
Δημοκρατίας της Αυστρίας, της Δημοκρατίας της Φινλανδίας, της Δημοκρατίας της
Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής
Συνομοσπονδίας σχετικά με το κοινό καθεστώς διαμετακόμισης
(87/415/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η σύναψη σύμβασης με την Αυστρία, τη Φινλανδία, την Ισλανδία, τη Νορβηγία, τη Σουηδία και την Ελβετία, ενόψει της εφαρμογής κατά τις συναλλαγές μεταξύ της Κοινότητας και των χωρών αυτών, καθώς και μεταξύ αυτών των ίδιων των χωρών, ενός κοινού καθεστώτος διαμετακόμισης, πρεπει να επιτρέψει απλούστευση των μεταφορών εμπορευμάτων που πραγματοποιούνται στο πλαίσιο των συναλλαγών αυτών ότι, ως εκ τούτου, ενδείκνυται να εγκρίνει μια τέτοια σύμβαση
ότι η σύμβαση αυτή εγγράφεται στο πλαίσιο της συνέχειας που πρέπει να δοθεί στην κοινή δήλωση στην οποία προέβησαν στο Λουξεμβούργο στις 9 Απριλίου 1984 οι Υπουργοί των κρατών μελών της Κοινότητας, οι Υπουργοί των Χωρών της Ευρωπαϊκής ιΕνωσης Ελεύθερων Συναλλαγών (ΕΖΕΣ) και η Επιτροπή, με την οποία εξέφρασαν την πολιτική τους θέληση να αναπτύξουν περαιτέρω τη συνεργασία μεταξύ της Κοινότητας και των χωρών «με στόχο να δημιουργήσει ένα δυναμικό ευρωπαϊκό οικονομικό χώρο προς όφελος των χωρών τους»,
ΑΠΟΦΑΣΙΖΕΙ:
ίΑρθρο 1
Η σύμβαση μεταξύ της Ευρωπαϊκής Οικονομικής Κοινότητας, της Δημοκρατίας της Αυστρίας, της Δημοκρατίας της
Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας σχετικά με το κοινό καθεστώς διαμετακόμισης εγκρίνεται εξ ονόματος της Κοινότητας.
Το κείμενο της σύμβασης επισυνάπτεται στην παρούσα απόφαση.
ίΑρθρο 2
Η Κοινότητα αντιπροσωπεύεται στη Μεικτή Επιτροπή που προβλέπεται στο άρθρο 14 της σύμβασης από την Επιτροπή, επικουρούμενη από τους αντιπροσώπους των κρατών μελών.
ίΑρθρο 3
Ο Πρόεδρος του Συμβουλίου εξουσιοδοτείται να καταθέσει το έγγραφο αποδοχής που προβλέπεται στο άρθρο 22 της σύμβασης.
Βρυξέλλες, 15 Ιουνίου 1987.

Labels: 3
13
5